
REZUMAT 


Înainte de a trage orice fel de concluzii referitoare la relația lui Bartók sau a lui Debussy cu 
Simbolismul, este necesar ca etimologia, geneza și circumstanțele mișcării simboliste să fie 
înainte de toate corect definite si examinate. Următorul articol este dedicat acestui scop. În 
primul rând, este necesară o abordare serioasă a unei semantici exhaustive a termenului 
„simbol“ şi a mișcării simboliste. Acest termen trebuie identificat încă de la prima lui 
apariţie şi urmărit de-a lungul evoluţiei sale etimologice. Numai printr-o desăvârșită 
înțelegere a semanticii aferente „simbolului” va putea fi înţeles „simbolismul”. În 
continuare, va fi studiată amplasarea și întinderea cronologică a mișcării simboliste. Vor fi 
explorate contribuţiile majore aduse întru geneza acestei mișcări, plecând de la aluziile 


1 Această lucrare conţine multe fragmente în limba franceză. Unele dintre acestea sunt sau fac parte din 
opere poetice. Multe dintre argumentele autoarei se sprijină pe structuri sintactice de poezii sau 
fragmente de poezii, care, în cazul traducerilor, sunt foarte adesea adaptate, structurile lor fiind astfel 
mai mult sau mai putin modificate. Astfel, pentru a asigura o mai mare fluiditate lecturii şi pentru a nu 
diminua coerenţa acestor argumente, citatele din limba franceză vor fi păstrate ca atare în text, 
traducerile lor (proprii sau din ediţii în limba română) putând fi găsite în note de subsol. 

? Traducere în limba română de prof. Matei Rogoz. Text îngrijit de prof. univ. dr. Adrian Pop. 

filozofico-estetice regăsite în arhetipul de perfecțiune sinestezicà baudelairianà 
Correspondances, trecând prin impunerea sa în fata unor altor curente diferite sau chiar 
opuse, ajungând la momentul denumirii sale ca atare în manifestul lui Jean Moréas si până 
la dizolvarea și dispariţia sa în favoarea altor curente artistice. În cele din urmă, va fi 
analizat curentul simbolist în punctul culminant al gloriei sale, precum și locul în care acesta 
a luat fiinţă, Parisul. Vor fi examinati mai multi factori semnificativi pentru această mișcare 
precum transformarea Parisului dintr-un oraș medieval într-o metropolă cosmopolită, 
o sinteză a momentelor istorice care vor fi redefinit conceptele de identitate și individ din 
cadrul naţiunilor si numeroasele progrese realizate în tehnologie, transport, știință si 
filozofie care au zdruncinat temelia gândirii tradiționale, transformând-o. 

Cuvinte cheie: Simbolism, mișcare simbolistă, Les Symbolistes, Correspondances, Baudelaire, 
Paris, Războiul Franco-Prusian, Haussmann, revoluţia industrială, La Belle Epoque 


„Le seul nom de Symbolisme est déjà une énigme 

pour mainte personne. Il semble fait pour exciter 

les mortels à se tourmenter l'esprit. J'en ai connu 

qui méditaient sans fin sur ce petit mot de symbole, 

auquel ils attribuaient une profondeur imaginaire, 

et dont ils essayaient de se préciser la mystérieuse resonance. 
Mais un mot est un gouffre sans fond.” 

Paul Valéry 

(Existence du symbolism, Variété)! 


Introducere 


Înainte de a trage orice fel de concluzii referitoare la relaţia lui Bartók sau a 
lui Debussy cu Simbolismul, este necesar ca etimologia, geneza și circumstanţele 
mișcării simboliste să fie înainte de toate corect definite și examinate. Următoarea 
secțiune este dedicată acestui scop. 

În primul rând, este necesară o abordare serioasă a unei semantici 
exhaustive a termenului „simbol“ şi a mișcării simboliste. Acest termen trebuie 
identificat încă de la prima lui apariţie şi urmărit de-a lungul evoluţiei sale 
etimologice. Numai printr-o desăvârșită înțelegere a semanticii aferente 
„simbolului” va putea fi înţeles „simbolismul”. 

În continuare, va fi studiată amplasarea şi întinderea cronologică a mișcării 
simboliste. Vor fi explorate contribuţiile majore aduse întru geneza acestei mișcări, 
plecând de la aluziile filozofico-estetice regăsite în arhetipul de perfecţiune 


1 „Chiar până şi numele de Simbolism este o enigmă pentru multi. Pare a fi creat pentru a tulbura 
spiritele muritorilor. Am cunoscut destui care meditau neîncetat asupra acestui termen mărunt, căruia îi 
atribuiau o profunzime imaginară şi care încercau să-şi explice misterioasa lui rezonanţă. Însă un 
cuvânt este o genune infinită.”, Paul Valery, Existenta Simbolismului. 

sinestezicà baudelairianà Correspondance, trecànd prin impunerea sa în fata unor 
alte curente diferite sau chiar opuse, ajungànd la momentul denumirii sale ca atare 
în manifestul lui Jean Moréas si până la dizolvarea si dispariţia sa în favoarea altor 
curente artistice. 

În cele din urmă, va fi analizat curentul simbolist în punctul culminant al 
gloriei sale, precum si locul în care acesta a luat ființă, Parisul. Vor fi examinati mai 
multi factori semnificativi pentru această mișcare precum transformarea Parisului 
dintr-un oraş medieval într-o metropolă cosmopolită, o sinteză a momentelor 
istorice care vor fi redefinit conceptele de identitate si individ din cadrul națiunilor 
şi numeroasele progrese realizate în tehnologie, transport, știință si filozofie care 
au zdruncinat temelia gândirii tradiționale, transformând-o. 

Realizând legătura dintre specificitatea curentului artistic al simbolistilor si 
contextul istoric si socio-economic existent în momentul apariției sale, factorii 
determinanti întru desăvârşirea sa şi originea însăşi a termenului căruia își 
datorează denumirea, vom fi creat o vastă şi bogată fundaţie, care ne va permite să 
determinăm si să stabilim legăturile dintre acest curent si Claude Debussy - prin 
extensie și Bela Bartók — în secțiunile care urmează. 


1. Definirea Simbolului 


Dicţionarul Merriam Webster sugerează că etimologia termenului „simbol” 
poate fi regăsită în cuvântul latinei târzii „symbolum”, trecând prin omonimul său 
grecesc din Antichitatea târzie „symbolon”, ambele având înţelesul de „semn“ sau 
„semn de recunoaștere“; o definiție secundară sugerată este cea de „un semn de 
recunoaștere specific care se verifică prin compararea sa cu cealaltă jumătate, din 
„Symballein — a împreuna, a compara — provenind din sym + ballein — a apropia”; 

Definiţia simbolului oferită de dicționar este bogat nuanţată și oferă mai 
multe înţelesuri. 

1. un semn referential al credinței sau doctrinei: crez (dogmă) 

2. un lucru care înlocuieşte sau sugerează un altul datorită relationäriüi, asocierii, 
convenției sau asemănării accidentale; în special un semn ce conferă vizibilitate 
invizibilului 

3. un semn arbitrar sau conventional folosit în scriere sau tipărire prin 
intermediul căruia se face trimitere către un domeniu specific pentru a reprezenta operații, 
cantități, elemente, relaţii sau calități 

4. un obiect sau o acțiune care reprezintă în inconştient un lucru reprimat de către 
conștient 

5. o acțiune, un sunet sau un obiect care are semnificația culturală si capacitatea 
de a provoca sau obiectiva o reactie!. 


1 https://www.merriam-webster.com/dictionary/symbol. 

Fiecare dintre aceste definiţii îmbogățește din punct de vedere semantic 
noțiunea de simbol. Două dintre ele atestă valența colectivă a noțiunii prin 
identificarea elementelor religioase (definiţia 1) şi culturale (definiția 5). Alte două 
îi subliniază valenţele subiective, scoțând în relief anumite interacțiuni ale 
subiectului cu simbolul (definițiile 2 si 4). Definiţia a treia priveşte simbolul dintr-o 
perspectivă neutră, pur nominalistă. Această definiție, în egală măsură succintă și 
vastă, admite valenţe ale simbolului aparent contradictorii: latura sacră precum și 
cea profană; aspectul obiectiv și cel subiectiv; dualitatea permanent-efemer. 

În anul 250 (cca, d. H.), Ciprian din Cartagina va fi folosit termenul, 
în asentiment cu sensul dat lui de către Crezul apostolic, făcând referire la „marca” 
care îi distingea pe creștini de păgâni. Acest tip de referință reprezintă o strânsă 
legătură între sfânt și omenesc, de vreme ce prin intermediul „simbolului” se va fi 
făcut referire, în egală măsură, la credinţe religioase si la specificitàti etnice.! 

În Evul Mediu, simbolul devine în mod cvasiautomat asociat cu religia, 
fiind astfel descris de către un personaj al romanului Catedrala al lui Huysmans: 
„simbolul este reprezentarea alegorică a unui principiu creștin, sub o formă 
sensibilă... Deci simbolul provine dintr-o sursă divinà...”.2 După Renaștere, 
termenii de „simbol” sau „simbolist” își vor pierde semnificaţiile exclusiv 
religioase, prin intermediul lor făcându-se referire cu precădere la subiecte 
provenind din preistorie, mitologie sau din istoria Egiptului antic. 

Conștientizarea multiplelor adaosuri semantice care, adunate, conferă 
„simbolului” înţelesul său actual, transformă acest cuvânt, omniprezent de-a 
lungul veacurilor, într-un caleidoscop de semnificaţii: o unitate recreată din 
separație; un semn prin care este reprezentat un altul, fie obiect, fie idee; un gaj de 
autenticitate; o manifestare exterioară. Cuvântul beneficiază, de asemenea, de 
influenţe spirituale caracteristice multor epoci, în marjele temporale ale acestora 
regăsindu-se influente iudeo-crestine, păgâne, panteiste sau mistice. El este deci 
învăluit în mister, un fel de atemporal şi universal paradox sincretic de practic și 
fantezie, de concret si implicit, de declarat și sugerat. Mallarmé ne spune în 
articolul său „L/art pour tous”: „Toute chose sacrée et qui veut demeurer sacrée 
s'enveloppe de mystere”.* Poetul simbolist susține că arta, cele mai profunde 
subiecte ale sale, precum și tehnica de exprimare a acestora, toate desfid 
concretetea. Ceea ce este invizibil trebuie văzut, inefabilul trebuie exprimat, ceea ce 
este de negândit trebuie imaginat. Însă, ca si în cazul Soarelui, puterea unor atare 
gânduri şi trăiri este atât de mare, încât ea nu poate fi abordată într-un mod direct. 
Numai prin intermediul unei serii de sugestii, de trăiri si dispoziţii, de instincte 


1 https://www.etymonline.com/word/symbolfetymonline_v_22514. 

2 Joris-Karl Huysmans, La Cathédrale, Sie édition, P. V. Stock, Paris, 1898, p. 119. 

3 „Arta pentru toţi”: „Tot ceea ce este si doreşte sà rămână sacru, este învăluit de mister”, Stéphane 
Mallarmé, ,,Hérésies Artistiques: l'Art Pour Tous” (1862), în Œuvres Complètes, Gallimard, Paris, 1945, 
p. 257. 

primare ce evită rationalul, am putea întrezàri părți ale acestor adevăruri 
înspăimântătoare si atotputernice. 

Astfel, acest profund sens al simbolismului este cel care a stat la baza 
curentului artistic din cea de a doua jumätate a secolului al XIX-lea, simbolul fiind 
împrumutat de o serie de scriitori care doreau sä-si exprime convingerile artistice 
si filozofice prin mijlocirea sa. 


2. Definirea Miscärii Simboliste 


2.1. Correspondances [Corespunderi]: naşterea spiritului simbolist 

Precum aproape toate curentele artistice, Simbolismul a fost progenitura, 
efectul unei reacţii violente contra unui curent existent care, la rândul său, fusese o 
reacție împotriva unui curent precedent. Estetica Naturalismului precum şi cea a 
Realismului, curente extrem de populare la mijlocul secolului al XIX-lea, erau 
considerate respingătoare de către un grup de tineri poeti marginali, doritori de a 
sparge barierele cunoscutului, spre a explora intangibilul, nemărginirea, de fapt tot 
ceea ce putea sfida orice formă de clasificare. 

Să începem prin a examina ceea ce este considerat de către mulți drept 
prima incursiune în universul Simbolismului, și anume poezia Correspondances 
[Corespunderi] a lui Charles Baudelaire (1821-1867), a patra lucrare a colecției 
Les Fleurs du mal [Florile răului], publicată în anul 1857. O descriere a asocierilor și 
a structurii de bază ale poeziei ne vor dezvălui fundamentele doctrinei viitorului 
curent ; de asemenea vor putea fi observate anumite asemănări surprinzătoare cu 
tehnica componistică a lui Debussy. 


La Nature est un temple oii de vivants piliers Natura e un templu cu stâlpii trăitori 
Laissent parfois sortir de confuses paroles; Şi auzim adesea cuvinte printre goluri, 
L'homme y passe à travers des forêts de symboles Când zi de zi străbatem pădurea de simboluri 
Qui l'observent avec des regards familiers. întâmpinați de ochii săi proteguitori. 

Comme de longs échos qui de loin se confondent Ca lungi, prelungi ecouri unite-n depărtare 
Dans une ténébreuse et profonde unită, într-o întunecoasă şi-adâncă armonie, 

Vaste comme la nuit et comme la clarte, De necuprins, ca noaptea dorind lumina vie, 
Les parfums, les couleurs et les sons se Culori, parfume, sonuri se vor cu nerăbdare.. 
repondent. 

II est des parfums frais comme des chairs Sunt proaspete miresme ca fragezii copii, 
d'enfants, Ori dulci precum oboiul, sau verzi cum e câmpia, 
Doux comme les hautbois, verts comme les — Iar altele viclene, trufase-n bogății, 

prairies, 

— Et d'autres, corrompus, riches et triomphants, 

Ayant l'expansion des choses infinies, Purtînd în ele-avântul etern si bucuria, 
Comme l'ambre, le musc, le benjoin et l'encens, Ca smirna, moscul, ambra, tămâia-mbătătoare, 

Qui chantent les transports de l'esprit et des Dând simturilor noapte si spiritului soare. ? 
sens. 


Încà din prima strofà, Baudelaire creeazà premisele curentului simbolist, 
plasând cititorul într-un confuz cadru de ambiguitate. Folosește posibilităţile 
limitate ale unei construcţii realizate de către mâna omului ca metaforă pentru 
natura neîmblânzită și nemărginită, atingând culmea absurdului prin mijlocirea 
paradoxului „stâlpilor trăitori” (,vivants piliers”). Observăm si o interacţiune a 
sexelor, Natura feminină fiind juxtapusă Templului masculin („La Nature est un 
temple...”). În următoarele trei versuri autorul amalgameazà în mod abil senzaţii 
auditive si vizuale (,,Laissent ... sortir de confuses paroles;” ... „Qui l'observent”) cu 
antropomorfismul (atribuind grai si vedere unei pàduri de simboluri). 
În continuare, prezintă noţiuni emoţionale complexe, sugerând în mod aluziv o 
marjă de timp mai mare decât cea prezentată în mod concret în contextul poeziei 
(„... avec des regards familiers”). În primele patru strofe vom fi explorat finitul si 
infinitul, trecutul şi prezentul, sacrul si profanul, unicul si multiplul, toate acestea 
în mod deliberat prezentate într-un context privat lipsit de dimensiunile timp și 
spațiu. 

Baudelaire continuà prin a prezenta concubinaje de contradicții 
(,,... Vaste comme la nuit et comme la clarté...”)6 si prin a obscura simţurile cititorului 
în cadrul contextului lucrării (,, Comme de longs échos qui de loin se confondent / Dans 
une ténébreuse et profonde unité”. În această realitate nebuloasă, cititorul este privat 
de toate reperele senzoriale traditionale, fiind astfel suficient de destabilizat pentru 
a accepta fără împotrivire, noi tipuri de asocieri. 

Ultimul enunţ al celei de-a doua strofe (,,... Les parfums, les couleurs et les 
sons se répondent”) reprezintă o multiplă profeție. Acest ultim enunţ, cu care se 
încheie prima secțiune a poeziei, anunță evocarea următoare a asocierilor de 
viziuni, sunete si mirosuri care urmează a se desfăşura de-a lungul următoarelor 
două strofe. De asemenea, dezvăluie, de o manieră succintă, utilizarea sinesteziei 
în poezie, una dintre primele tehnici descriptive a ceea ce urma să devină curentul 
simbolist. 

A doua secțiune din Correspondance reprezintă o concentrare a elementelor 
şi semnificatiilor enunțate în secțiunile precedente. Se regăsește o continuă 


1 Charles Baudelaire, Les Fleurs du Mal, Ed. Le Livre de Poche, 1999, p. 55. 

? Charles Baudelaire, Corespunderi, din volumul Florile Răului, Editura pentru Literatură Universală, 
Bucureşti, 1967, p. 23, traducere de Al. Philippide. 

3 Ibid. „Natura e un templu”. 

4 Ibid. „Şi auzim... cuvinte printre goluri“ ,,... întâmpinați de ochii”. 

5 Ibid. ,,...ochii săi proteguitori”. 

6 Ibid. „De necuprins, ca noaptea dorind lumina vie”. 

7 Ibid. „Ca lungi, prelungi ecouri unite-n depărtare, / într-o întunecoasă şi-adâncă armonie”. 

8 Ibid. „Culori, parfume, sonuri se vor cu nerăbdare.” 

contradictie în structura poeziei: sectiunea A este egalà cu sectiunea B în ceea ce 
priveste numärul de strofe; însà numärul versurilor din fiecare strofà (4 în 
secțiunea A faţă de 3 în secțiunea B) si tipurile de rimă (a-b-b-a — rime îÎmbràtisate — 
în sectiunea A fatà de a-b-a în sectiunea B) sunt diferite. O altà particularitate 
structurală ulterioară merită menţionată; structura ternarà a-b-a, devine binară 
dacă este privită dintr-o perspectivă de ansamblu (forma a-b-a a strofei a 3-a + 
forma b-a-a a strofei a 4-a = a-b-a-b a-a). 

Alternanta binar-ternar este omniprezentă în cadrul poeziei, nu doar în 
ceea ce priveşte proporţia de 4:3 referitoare la numărul de versuri din strofe sau a 
regrupării versurilor din secțiunea B. Structura gramaticală a întregii poezii este în 
sine o extindere de la 1 la 4, crescând cu o unitate în fiecare vers. Primul vers are o 
proporţie de 1:1 în ceea ce privește utilizarea adjectivelor și substantivelor aferente 
lor (,... vivants piliers... confuses paroles... regards familiers”). Strofa a doua 
evoluează către o proporţie de 2:1 (,,... ténébreuse et profonde unité...”)?, inversând 
ulterior proporţia, regăsind astfel substantive care descriu un adjectiv (,,... vaste 
comme la nuit et comme la clarté”)?, înainte de a ajunge până la enuntarea a trei 
substantive (,,... Les parfums, les couleurs et les sons...”). Strofa a treia continuà 
procedura folosită în strofa precedentă, însă în mod ternar (,,... frais comme des 
chairs d'enfants / Doux comme les hautbois, verts comme les prairies”}5, enunţ urmat de 
contrastul triadei următoare (,— Et d'autres, corrompus, riches et triomphants”)6. 
După un enunț autodescriptiv, strofa a patra încheie această dezvoltare graduală 
cu o succesiune de patru substantive (,,... l'ambre, le musc, le benjoin et |'encens”Y. 
Ultimul vers, care rupe schema de rime binare, fiind în legătură cu versul anterior, 
reduce cu 2 numărul substantivelor (,,... l'esprit et des sens...")8. 

Acest complex joc al contrastelor dintre binar și ternar, de contrarii 
juxtapuse si de stimulări plurisenzoriale, toate amalgamate într-o ambiguitate 
contextuală si o arhitectonică ultrasofisticatà, constituie esența însăși a curentului 
simbolist. Prin extensie, prin prisma acestui joc poate fi în mod relevant privită si 
tehnica componistică a lui Claude Debussy, prin intermediul căreia compozitorul 
îşi va fi creat o lume a sunetului atât de particulară. 

Multiplele evoluţii ale poeziei franceze din deceniile următoare vor 
conduce către aderarea altor arte la acest curent. Totuși, în mod evident, poezia a 
fost factorul generator al schimbărilor artistice; spre deosebire de literatură, arte 
vizuale sau de muzică instrumentală, poezia este o artă hibridă, în cadrul căreia 


1 Ibid. ,,... stâlpii trăitori... cuvinte printre goluri... ochii săi proteguitori”. 
2 Ibid. ,,... întunecoasă şi-adâncă armonie”. 

3 Ibid. „De necuprins, ca noaptea dorind lumina vie”. 

4 Ibid. „Culori, parfume, sonuri...”. 


5 Ibid. ,,... proaspete miresme ca fragezii copii, / Ori dulci precum oboiul, sau verzi cum e câmpia”. 
6 Ibid. ,,— lar altele viclene, trufase-n bogății”. 
7 Ibid. ,,... smirna, moscul, ambra, tămâia-mbătătoare”. 


8 Ibid. „Dând simţurilor noapte şi spiritului soare”. 

structurile de cuvinte descriptive se combinà cu calitätile lirico-ritmice ale muzicii. 
Atunci cànd, printr-o judicioasà alegere a cuvintelor, un poet creeazà imagini, în 
acelasi timp el si compune cu ajutorul sunetelor si al contururilor silabelor. 
Cuvintele îndeplinesc o dublà functie, pe de o parte aceea a semnificatiei aparente, 
pe de alta, aceea a semnificatiei abstracte a calitàtilor lor muzicale. Astfel, va fi fost 
firesc si logic ca acest curent, constituit din amestecuri de simturi si structuri, sà se 
reverse si asupra artelor primare ale literaturii, componisticii si artelor plastice. 


2.2. Geneza curentului simbolist în Franta: 1886 

În fascinanta lucrare The Symbolist Movement: A Critical Appraisal 
[Curentul simbolist: o cercetare criticà], autoarea Anna Balakian spune cà ,, pentru 
francezi, Simbolismul încà înseamnà perioada dintre anii 1885-1895, marja de timp 
în care a devenit un curent literar extrem de popular si [...] a atras càtre Paris poeti 
si personalitàti literare din toate pàrtile lumii occidentale”.! Autoarea tine sà facà o 
distinctie clarà între curentul francez si semnificatia acordatà Simbolismului de 
către anglo-saxoni, pentru care acest curent însemna ansamblul de lucrări al celor 
patru mari poeţi francezi de la sfârșitul secolului al XIX-lea: Baudelaire, Rimbaud, 
Verlaine și Mallarme. 

Manifestul simbolist a fost publicat de către Jean Moréas în Le Figaro, 
în data de 18 septembrie 1886. În acest text, Moréas atacă tendinţele descriptive ale 
teatrului realist, nuvelele naturalismului și poezia parnasiană. De asemenea, 
propune înlocuirea termenului de „decadent“, care era folosit în general pentru a-l 
descrie pe Baudelaire si pe alţii, cu termenii „simbolist“ şi „Simbolism“.? 

La sfârşitul anilor 1880 vor fi apărut multe ziare şi reviste simboliste, care 
luau parte în mod liber la controversele generate de atacurile criticilor ostili 
curentului. Mallarmé devine port-drapelul simbolistilor, iar ale sale Divagations 
devin un arhetip al esteticii curentului.3 

Curentul simbolist își va atinge culmea în jurul anului 1890 si va intra 
într-un rapid declin în ceea ce privește popularitatea în jurul anului 1900. Expresia 
eterică si diluată a poeziei simboliste urma a fi considerată pedantă si afectată, iar 
termenul de „decadent”, asumat cu multă mândrie la un moment dat de către 
simbolişti, devine derizoriu și urmează a fi folosit doar pentru a face referire, 
într-un mod pedant, la sfârșitul secolului. 


1 Anna Balakian, The Symbolist Movement: A Critical Appraisal, New York University Press, New York, 
1977. 

2 Encyclopaedia Britannica, Ediţie virtuală, https://www.britannica.com/art/Symbolism-literary-and- 
artistic-movement. 

3 Encyclopaedia Britannica, ed. cit. 


76 


2.3. Reactii contemporane la Simbolism 

Este interesant de observat cà acest curent a fost pe cât de eclectic, pe atàt 
de incendiar. Critici si suporteri si-au aruncat insulte, au adus argumente sau au 
aclamat prin paginile ziarelor ,Le Figaro” si ,Enquête sur l’évolution littéraire”. 
Unii detractori, precum Jules Huret, au atacat curentul simbolist din toate 
directiile: 


Le sybolisme?... Comprends pas ... Ca doit étre un mot allemand...hein? ... Moi, je 
suis français, vous m'entendez bien, un Chauvin de Français — avant tout... Ils 
m'embêtent, à la fin, les cymbalistes!! Eux et leurs manifestations ridicules!... on nous 
montre une vague étiquette ‘symboliste’, recouvrant quelques vers de pacotille.? 


În pofida unui avertisment prealabil superficial cum că acest unic eseu de 
pseudocritică literară va fi doar „o tentativă de reportaj experimental”, el pare să 
scape de sub orice control; atinge vulgaritàti si familiaritàti nepotrivite; naționalism 
antigerman; jocuri de cuvinte nefericite, prin referirea la un eventual zgomot 
strident al simbolistilor („cymbalistes” - adică ,tambalagii” în loc de 
„symbolistes”, cuvinte care sunt pronunţate aproape identic în limba franceză); 
condimentarea cu epitete triviale („ridicol... vag, câteva versuri mizerabile”). 
Ne putem întreba dacă Huret era cu adevărat vexat de curentul simbolist sau dacă 
era doar îndrăgostit de tonul pedant al retoricii sale enervante. 

În orice caz, multi contemporani vor fi avut exact aceeași opinie, 
argumentând că încă de la începutul timpului, marea artă va fi adoptat un anume 
simbolism ca unică posibilitate de a exprima inexprimabilul. Ca si cum, pentru a 
evita blasfemia, artiștii s-ar fi referit continuu la cele mai puternice emoții sau idei 
prin intermediul simbolurilor, alegoriilor sau al altor forme de exprimare indirecte. 

În importanta sa lucrare Lire le Symbolisme, Bertrand Marchal sugerează în 
mod abil mai multe posibile definiţii ale Simbolismului. Începe cu mișcarea poetică 
definită de manifestul lui Jean Moreas la data de 18 septembrie 1886 în Le Figaro 
care a aruncat simbolul în lupta împotriva mișcărilor materialiste, naturaliste sau a 
Parnasianismului. După aceea, reduce anvergura analitică la deceniul situat între 
anii 1886-1896, pe durata căruia Moréas si urmașii săi au animat un curent estetic 
pe cât de important, pe atât de ignorat. Continuă prin a extinde marja temporală 
către delimitarea deliberat voalată a unui „simbolism maleabil”, care este în cele 
din urmă redus la o „reconstrucţie a posteriori” sau la o manieră convenabilă de a 
denumi anii poetici situati între Romantism si Suprarealism. 


1 Joc de cuvinte intraductibil, bazat pe asemănarea fonetică dintre cuvintele symboliste si cymbaliste 
(cymbale = talgere) 

2 „Simbolism?... Nu înţeleg... Este probabil un cuvânt german... nu? ... Eu sunt francez, întelegeti, un 
francez şovin — în special... Pe mine mă enervează aceşti scandalagii! Ei, si cu manifestările lor 
ridicole!... ne este fluturatà pe la nas o oarecare etichetă de «simbolist», sub care se ascund nişte versuri 
mizerabile.”, Jules Huret, Enquête sur l'évolution littéraire: Conversations Avec MM. Renan. de Goncourt, 
(Ed. 1891), HACHETTE LIVRE-BNE, Paris, 2012. 

Definitia finalà pe care o dà Simbolismului se situeazà undeva între cele douà 
citate anterior: o metaforà artisticà pentru starea de spirit dominantà a lumii 
poetice si a celei muzicale dintre 1880-1914, în care el îi indicä pe Debussy, Wagner 
si Strauss ca exemple reprezentative ale curentului.! 


3. Curentul simbolist: starea de spirit generalà a perioadei 


3.1. Introducere 

O descriere si definire judicioasà a stàrii de spirit specifice existente în 
momentul aparitiei unui curent artistic particular si a numerosilor factori care o 
constituie ar fi: „Suma totală a tot ceea ce înconjoară un organism viu — incluzând 
forțele naturale precum și toate elementele însufletite — care oferă un mediu 
propice dezvoltării sale cantitative și calitative, precum și pericolului și distrugerii 
pe care acesta le-ar putea produce” 2 

Spre deosebire de definițiile mai scolastice, oferite de către autoritatea unor 
dicționare precum Merriam Webster sau Oxford, cea mai sus menţionată are 
meritul de a defini subiectul ca ax central, în jurul căruia o stare de spirit generală, 
cu toate elementele constitutive — însufletite sau nu — contribuie la crearea unui 
univers particular, propice în egală măsură dezvoltării sau degradării sale. În mod 
asemănător unui experiment realizat într-un vas Petri, această definiție permite 
contemplarea subiectului fie de o manieră teoretică, fie de una empirică. Acesta 
este exact punctul de vedere de la care ar trebui pornit în studiul apariţiei unui nou 
curent de gândire sau de expresie. Pentru că ce altceva reprezintă o creaţie, dacă nu 
un amestec sălbatic de raţional si irațional, de determinat și nedeterminat, de 
cunoscut şi de noutate? 

Pentru aplicarea acestui tip de experiment, vom considera axul menționat 
ca fiind curentul simbolist, luând în considerare marjele sale temporale cele mai 
extinse, adică aproximativ cei 30 de ani ai perioadei Belle Époque, care începe după 
sfârşitul Războiului Franco-Prusac şi durează până la schimbarea de secol, luând 
însă în considerare și tendinţele anglo-saxone de a defini curentul prin prisma celor 
patru poeti care-l reprezintă. Reperul definitoriu în ceea ce privește starea de spirit 
generală va fi locul de obârşie al curentului (adică Parisul), procesul urmând a fi 
explicat prin intermediul numeroaselor fluctuații de ordin fizic, politic, intelectual, 
spiritual sau artistic care caracterizau orașul între anii 1870-1900. 


1 Bertrand Marchal, Lire le Symbolisme, Dunod, Paris, 1993. 
2 Business Dictionary, Ediţie virtuală, http://www.businessdictionary.com/definition/environment.html. 

Ilustratia factorilor care cuprind mediul simbolist 


1870-1900 


3.2. Consecințele Războiului Franco-Prusac 

„Ceci est un livre de misère, de ruines et de sang”! 

Astfel începe nota introductivă a volumului L'Invasion, le siège, la Commune? 
al autorului Armand Dayot.3 

După multiple tentative eşuate de răscoală în Paris si în suburbiile din 
imediata sa apropiere, după o iarnă extrem de dificilă și cu proviziile aproape 
epuizate, în ianuarie 1871 Ministrul Afacerilor Externe, Jules Favre, decide să 


1 “Aceasta este o carte despre nenorocire, ruine şi sânge”. 
2 “Invazia, asediul, comuna”. 
3 Armand Dayot, L'Invasion, le Siège, la Commune, Ernest Flammarion, Paris, 1992, p. 72. 

semneze tratatul de pace cu armata lui Bismarck. Chiar dacà pe multi francezi acest 
armistițiu i-a ușurat, parizienii s-au simţit umiliti si tràdati prin această capitulare.! 

Mai important încă decât această umilință sau suferință a fost însă 
transferul de putere din Franţa către Germania, care va conferi acesteia din urmă 
statutul de cea mai importantă naţiune europeană. După victoria din 1870, 
Germania își va continua hegemonia asupra Europei, iar aceasta va dura 
necombătută până la sfârșitul Primului Război Mondial. Cu o populaţie 
numeroasă, o armată eficientă şi o industrie puternică, Germania, sub abila 
conducere a lui Bismarck, își va extinde dominaţia și sfera de influență în 
următoarele decenii. Această combinaţie de umilință, cauzată de către înfrângerea 
militară cu anexarea de către Germania a Alsaciei şi a Lorenei, va exacerba ura 
francezilor faţă de vecinii lor din nord-est. 

Este surprinzător cum exact aceeași combinaţie de factori va fi alimentat si 
ura ungurilor față de asupritorii lor germanofoni, Imperiul Austriac aflat sub 
dominație habsburgică. lar această ură comună față de asupritori si revolta față de 
prezenţa şi influenţa lor asupra civilizaţiilor locale va determina o legătură între 
filozofiile artistice ale acestor doi mari compozitori, atât de diferiți la o primă 
vedere, Claude Debussy si Bela Bartok. 


3.3. Distrugere si renaştere în arhitectura urbană a Franţei: Parisul si Haussmann 

Raymond F. Betts remarcă în lucrarea sa O retrospectivă a Europei: O scurtă 
istorie a ultimilor două sute de ani faptul că nici o piatră (sau piatră funerară) nu a 
rămas nemiscatà: „... un urbanist francez al anilor 1860 a propus ca o mare 
necropolă — un oraş al morţilor — să fie construită în nordul Parisului si conectată 
printr-un sistem de căi ferate ale căror gări să fie construite în vechile cimitire ale 
Parisului. Astfel, sicriele si procesiunile vor putea fi transportate la timp către 
locurile de veci, fapt care va permite ca spaţiul din capitală să fie rezervat folosului 
celor vii”2 În urma unei investigații ulterioare, identitatea (intenţionat?) 
nementionatà a acestui misterios „urbanist francez al anilor 1860” se dovedește a fi 
aceea a lui Haussmann?, controversata eminentà cenușie care a conceput acest vast 
proiect de modernizare urbană la care a fost supus Parisul timp de 30 de ani. 

Georges-Eugene Haussmann a fost ales de către Napoleon al III-lea pentru 
a realiza o lucrare de proporţii monumentale: aceea de a remodela Parisul din 
temelii. În vreme ce proiectele de urbanizare din trecut constaseră doar în 
modificări minore de elemente arhitecturale, acest nou proiect, așa cum a 
fost conceput de către Haussmann si continuat de succesorul lui, 


1 Ibid. 

2 Raymond F. Betts, Europe in Retrospect: A Brief History of the Past Two Hundred Years, Ed. D C Heath & 
Co, 1979, p. 44. 

3 Emmanuel Bellanger, La mort, une affaire publique: histoire du Syndicat intercommunal funéraire de la région 
Parisienne, Les Editions de l'Atelier, Ivry-sur-Scène, 2008, p. 18. 

Jean-Charles Alphand, căuta sà revolutioneze Parisul si să-l aducă la un nivel de 
importantà internationalà. Acest proiect de regenerare urbanà s-a derulat pe 
durata a aproape 40 de ani si căuta rezolvarea si îmbunătăţirea unor probleme 
extrem de complexe, precum cele legate de salubritate, transport, distributie de 
resurse vitale cum ar fi apa sau electricitatea precum si realizarea unei centralizàri 
administrative. 

Implicatiile în ceea ce priveste identitatea Parisului erau uriase. Erau 
demolate cartiere întregi, locuinte si alte bunuri. Locuitori sàraci erau obligati sà-si 
caute alte locuinte, abandonându-si astfel casele si, practic, vietile. Jean-Luc Pinol 
spune în lucrarea sa La Ville contemporaine jusqu'à la Seconde Guerre mondiale! 
următoarele: “L'essentiel reste, comme sous l’Ancien Régime, d'ameliorer le 
fonctionnement de l'organisme urbain, par la percée et le dénoyautage de certains 
quartiers” ? Parisul devenea astfel un produs al revoluției industriale, pierzându-și 
stràdutele strâmte si promiscue în favoarea unor standarde moderne de igienă și 
eficiență. Toate acestea au generat o adevărată traumă, în special pentru mulți 
artiști parizieni. 

Dacă centralizarea și modernizarea serviciilor au adus certe îmbunătăţiri, 
ele au distrus în egală măsură anumite aspecte importante ale societăţii. 
O îndeletnicire precum comerţul cu apă, prin intermediul căruia era furnizat un 
produs esenţial si se întretineau interacțiuni sociale constante, a fost suprimat în 
favoarea canalizării centralizate. Oameni care-și câstigau existenţa în acest fel sau 
altele asemănătoare erau, cu ocazia acestei modernizări, excluși din societate. 

Pentru a amplifica desfigurarea Parisului, Napoleon al III-lea îi va anexa 
mai multe orășele din împrejurimi, creând 8 noi sectoare (arondismente), ajungând 
astfel la numărul actual de 20, adăugându-i si pădurile din Vincennes si Boulogne.’ 
Această politică de anexare era curentă în Europa, deoarece marile oraşe se 
chinuiau să obţină mai mult spaţiu în cadrul granițelor lor, pentru a asigura 
numărul necesar de locuințe pentru populaţiile în continuă creștere. Populaţia 
urbană a Europei a crescut de la 20 de milioane (în anul 1800) la 150 de milioane în 
decursul unui secol; astfel, dacă 1 din 10 cetăţeni trăia în orașe în anul 1800, în doar 
50 de ani, între 5 si 6 cetăţeni din 10 alegeau mediul urban.‘ Acest fenomen va fi 
creat probleme majore, altminteri existente, însă într-un grad mai scăzut, de igienă 
şi de aglomeratie. 


1 Jean-Luc Walter, François Pinol, La Ville contemporaine jusqu'à la Seconde Guerre mondiale [Orașul 
contemporan până la al Doilea Război Mondial], Editions du Seuil, Paris, 2003. 

2 „Lucrul esenţial rămâne, ca si în Vechiul Regim, ameliorarea funcţionării organismului urban, prin 
demolarea şi depopularea anumitor cartiere”. 

3 Emmanuel Bellanger, La mort, une affaire publique: histoire du Syndicat intercommunal funéraire de la region 
Parisienne, Les Editions de l'Atelier, Ivry-sur-Scène, 2008, p. 18. 

4 Ibid. 

3.4. Orasul Luminii 

Un alt factor care a contribuit la schimbarea la fatà a Parisului este, 
în parte, responsabil pentru felul în care este acesta supranumit, si anume 
Orasul Luminii. Un anume M. R. Boutville ne spune urmätoarele într-unul dintre 
numerele säptämânalului ,La Revue Scientifique”: ,Numärul felinarelor cu gaz, 
fiecare reprezentând modestul echivalent de putere de iluminare a 10 lumânări, 
a crescut de la 14.000 la 21.000 între anii 1839-1870. Felinarele electrice Iablocikov 
erau folosite în anul 1878 pentru a ilumina Bulevardul Operei, iar cei care mai sunt 
încă în viață îşi mai pot aminti emanatiile și lumina fluctuantà pe care acestea le 
dădeau. La expoziția de la Paris din 1900, încă nu era evident dacă era mai adecvat 
iluminatul prin intermediul sitei incandescente sau cel prin arc voltaic. La acea 
dată erau 50.900 de felinare stradale în Paris, fapt care a îmbunătăţit siguranţa si a 
scăzut criminalitatea”.! Datorită acestui început de electrificare modernă si dorinţei 
de modernizare, Parisul își pierdea încetul cu încetul penumbra misterioasă care 
încurajase până atunci obscuritatea, liniștea nocturnă și criminalitatea. 

Iluminarea în continuă dezvoltare a Parisului făcea ca numărul din ce în ce 
mai mare de burghezi să poată face cumpărături, să meargă la teatru, la restaurant 
şi să se întoarcă acasă într-o relativă siguranţă. Ea era necesară pentru menţinerea 
sub control a criminalităţii și asigurarea siguranței populaţiei, sporind în egală 
măsură veniturile comercianților nocturni din capitală. Va avea, de asemenea, un 
impact asupra oboselii deja existente a cetăţenilor, iluminând strident nopțile 
odinioară învăluite în mister şi va stimula în mod artificial populaţia să rămână 
activă și agitată în timpul nopţii. Încă o dată, concretul predomina asupra 
închipuirii, vizibilul asupra invizibilului, producţia cu orice pret asupra ciclurilor 
naturale de activitate și odihnă. 


3.5. Transporturi şi alienare 

Parisul a fost una dintre primele capitale care a beneficiat de progresele în 
transport pe care Europa le dezvoltase în a doua jumătate a secolului al XIX-lea 
pentru a răspunde solicitărilor unei populaţii din ce în ce mai mobile și mai 
numeroase, obligată să străbată distanţe din ce în ce mai mari între locul de 
reședință si cel de lucru. Cu un sistem de căi ferate complex, al cărei nod principal 
era Parisul, capitala era acum mai conectată ca niciodată cu alte orașe din Franţa și 
de peste granite. Odată cu îmbunătăţirea sistemului de transporturi, au venit si mai 
multi străini, aducând cu ei influente culturale noi, noi perspective sau gusturi, 
toate învârtindu-se în jurul unui Paris într-o continuă expansiune și dezvoltare. 

Capitala franceză suferea si se lupta să creeze condiţii pentru o populaţie 
într-o continuă creștere, să asigure condiţii bune de igienă pentru a preveni 


1 M. R. Bouteville, “L'éclairage public à Paris des origines à la fin du XIX ère siècle”, Revue Scientifique, 
Vol. LXXI, 1993, pp. 609-615 (în limba englezà în text). 

aparitia molimelor si sà tinà sub control o populatie solicitatà în mod constant de 
presiunile lucrului într-o capitală tumultuoasă, de o comunitate artificială 
nou-venită, imigranţi si turisti, de izolarea față de familii si prieteni, lăsaţi în 
oraşele de reședință, si bineînţeles de construcţii, care nu vor înceta timp de multe 
decenii. 

3.6. Absintul: Zâna verde 

Absintul era o băutură alcoolică inventată în Alpii elveţieni, cunoscută în 
barurile si bistrourile pariziene din perioada Belle Époque mai mult sub 
pseudonimul ei, Zâna verde. Deși absintul fusese inventat la sfârşitul secolului al 
XVIII-lea, el a devenit mai popular în Franţa în anii 1840, când, în timpul 
campaniilor militare franceze în Algeria, era recomandat soldaţilor francezi și băut 
de către aceştia pentru a preveni îmbolnăvirea de malarie.! Trupele care se 
întorceau acasă vor fi popularizat în Franţa această băutură — precum si efectele ei 
discutabile. Spre deosebire de alte băuturi, absintul era apreciat de oameni din 
toate clasele sociale, de la burghezi până la muncitorii de rând si artiștii muritori de 
foame. În anii 1880, producerea în masă a acestei băuturi a făcut ca preţul ei să 
scadă drastic. 

Această băutură de culoarea smaraldului devenise atât de populară în a 
doua jumătate a secolului al XIX-lea, încât ceea ce este denumit în mod curent în 
zilele noastre „Happy Hour”, deci perioada limitată de timp — care începe la ora 
17h00 — în care masele mergeau să bea un pahar imediat după lucru, devenise 
cunoscută în acea perioadă sub numele de „Green Hour” [Ora verde]. Jurnalista de 
la BBC Jane Ciabattari consideră că absintul a jucat un rol deosebit de important în 
modelarea curentelor artistice denumite generic Simbolism, Suprarealism, 
Modernism, Impresionism, Postimpresionism si Cubism.? 

În mod evident, Zâna Verde îi va fi inspirat pe multi artisti, inclusiv pe 
Baudelaire, pàrintele spiritual al curentului simbolist. În poezia Le poison [Otrava] 
din colectia Les Fleurs du mal, el îsi elogiazà unele dintre propriile vicii seducätoare, 
printre care regàsim vinul si opiumul. În cea de a treia strofà, el realizeazà un 
frumos amalgam, în cadrul cäruia calitàtile absintului se confundà cu cele ale 
iubitei sale fără nume: 


1 Stephen Lemons, Behind the Green Door, Phoenix New Times, April 5, 2005. 
2 Jane Ciabattari, „Absinthe: How the Green Fairy Became Literature's Drink”, BBC Culture, 
http://www.bbc.com/culture/story/20140109-absinthe-a-literary-muse. 

Tout cela ne vaut pas le poison qui découle Dar ele n-au puterea ce-o are doar veninul 


De tes yeux, de tes yeux verts, Din ochii tăi, din ochii verzi, 

Lacs où mon âme tremble et se voit à l'envers... Lac unde-n tremur chipu-mi stând răsturnat, 
Mes songes viennent en foule îl pierzi... 

Pour se désaltérer ces gouffres amers!. Când visul meu, seninul, 


Amar si-adapà turma în apele lor verzi.? 


Poetul descrie toxicitatea unei nocive dar totodatà irezistibile relatii, care 
oferă în același timp moarte, hrană si pasiune celor implicati („le poison qui découle 
De tes yeux...” ,... Mes songes viennent en foule Pour se désaltérer à ces gouffres 
amers.").3 Aluziile la absint sunt multe: culoarea sa (,,... tes yeux verts...”);4 starea sa 
lichidà (lacul este metafora prin care se referà la ochii iubitei) proprietàtile sale 
halucinogene si hipnotice (,,... mon âme... se voit à l'envers... Mes songes...”);5 chiar 
si gustul său („ces gouffres amers.")6 Având în vedere femininul aferent 
pseudonimului acestei băuturi (Zâna), ne putem întreba dacă Baudelaire își 
compară iubita cu absintul sau dacă nu cumva este mai degrabă vorba de o 
antropomorfizare a băuturii sale favorite. 

Paul Verlaine era de asemenea frecvent vrăjit de Zâna Verde. În poezia sa 
En robe grise et verte avec des ruches, el descrie o deosebit de plăcută întâlnire cu 
muza sa: 


En robe grise et verte avec des ruches, În rochia-i gri-verde, usuricä, 

Un jour de juin que j'étais soucieux, Odată, când eram mai supărat, 

Elle apparut souriante à mes yeux A apărut în fata mea deodat”. 

Qui l’admiraient sans redouter d'embûches Eu i-am cătat privirea, fără frică. 
Aussi soudain fus-je, apres le semblant Si am simţit pe dată apunând 

D'une révolte aussitôt étouffée, Tristetea mea, ştiind că voi rămâne 

Au plein pouvoir de la petite Fée Mereu supus acestei blânde zâne 

Que depuis lors je supplie en tremblant” Ce-o implorai, pe vremuri, tremurând.’ 


1 Charles Baudelaire, Les Fleurs du mal, Ed. Le Livre de Poche, 1999, p. 97. 

2 Traducere de Ion Pillat, http://www.citatepedia.ro/index.php?id=85363. 

3 Ibid. „... veninul / Din ochii tăi, din ochii verzi... Când visul meu, seninul, / Amar şi-adapă turma în 
apele lor verzi”. 

4 Ibid. ,,... ochii verzi“. 

5 Ibid. ,,... chipu-mi stând răsturnat... visul meu“ (aici versiunea lui Pillat privilegiazà lirismul, mai putin 
traducerea „à la lettre" a originalului). 

6 „Amar şi-adapă turma în apele lor verzi“ (din nou, sensul originalului nu se regăseşte neapărat în 
traducere). 

7 Paul Verlaine, CEuvres Completes, Editura Arvensa (Kindle Edition), Loc. 1492. 

8 Paul Verlaine, Poeme Saturniene, traducere de Octavian Soviany, Casa de Editură Max Blecher, 2017, 

p. 126. 

De asemenea, Rimbaud se referà aluziv la absint, spre exemplu în poezia 
Comédie de la soif,! scrisă în anul 1872, în partea în care el cugetà: 


Viens, les Vins vont aux plages, Vino, vinuri vin pe plajà, 


Et les flots par millions ! Valuri vin, un milion ! 
Vois le Bitter sauvage Chiar si Biterul de vrajà 
Rouler du haut des monts ! Dà din munti la vale zvon. 
Gagnons, pèlerins sages Peregrini cu minti trufase, 
L'Absinthe aux verts piliers... Uite-absintul cu verzi cetini... 
MOI - Plus ces paysages. Catà-aceste peisaje! 

Qu'est l'ivresse, Amis ? Ah, betia ce-i, Prieteni ? 
J'aime autant, mieux, même, Eu sà putrezesc mai demn e 
Pourrir dans l'étang, într-un iaz, năprasnic, 
Sous l’affreuse crème, Lângă plutitoare lemne, 
Pres des bois flottants.? Sub clăbucul groaznic.’ 


3.7. Industria 

Omul era din ce în ce mai ignorat, favorizate fiind idealul („progresul”) 
sau ideea fundamentală (,,eficienta”); latura omenească era adesea criticată pentru 
defectele sale (producţie mică sau de proastă calitate, eroare, inconsecventà) si 
aproape niciodată elogiată pentru contribuţiile sale (implicare personală, relaţii 
sociale de lungă durată, comunitate stabilă). Şi pentru a duce toate acestea mai 
departe, în dorința de absolut din cele mai vechi timpuri a omului, Dumnezeu și 
Biserica au fost înlocuite cu noțiunile abstracte şi reci de idei fundamentale, marje 
de profit şi investitori. Iar în mijlocul acestor noi ideologii: fabrica. 

„Locul maşinii îl ia aici un monstru mecanic, al cărui trup umple întreaga 
fabrică şi a cărui forță demonică, la început camuflată de mișcarea ritmică, aproape 
solemnă, a membrelor sale gigantice, izbucnește în iuresul vertiginos si febril al 
nenumăratelor sale organe de lucru propriu-zise.”4 

Acest fascinant citat al unuia dintre cei mai importanti filozofi si sociologi 
ai secolului al XIX-lea face referire la mai multe schimbări importante din viaţa 
Europei moderne. Graţie Revoluţiei industriale, se vor fi înmulțit si îmbunătățit 
posibilitățile de producţie si de transport din punct de vedere al calităţii si foarte 
adesea al costurilor. Noile capacități mecanice permiteau oamenilor sà se 
autodepășească, aceştia inventând noi mașinării uriaşe şi greu de mânuit care 
necesitau interacțiune cu oamenii, interacțiune care adesea îi si mutila. Este 
interesant de observat că relația om-mașină varia în funcţie de tipul de utilaj cu 


1 „Comedia Setei”. 

2 Arthur Rimbaud, Œuvres Complètes, Editura Arvensa (Kindle Edition), Loc. 1699. 

3 Arthur Rimbaud, Opere, traducere de Mihail Nemeș, Editura Polirom, lași, 2003, p. 122. 

4 Karl Marx, Capitalul, în: Marx, Karl, Engels, Friedrich, Opere, Vol. 23, Editura Politică, Bucuresti, 1966, 
p. 390. 

care acesta interactiona. În vreme ce mecanicii mânuiau diferite tipuri de vehicule, 
muncitorii din liniile de asamblare erau asociati benzilor rulante aferente. Ritmul 
de productie era dictat muncitorilor din laminoare si din fabrici de cätre masinärii, 
acestia fiind adesea räniti sau chiar ucisi de acest ritm infernal. În citatul din Marx 
se remarcà si un concept de infinitate necontrolabilà : ,masinäria izolatà”, care 
odinioară putea fi complet înţeleasă si controlată s-a transformat într-un „monstru” 
ireal, înfricosàtor si uriaş (al cărui corp umple fabrici întregi). Marx atribuie acestor 
bestii din fabrici valenţe satanice („a cărui putere demoniacă”) și antropomorfice 
(„mișcările lente și controlate ale membrelor sale”), sugerând că dimensiunile, 
puterile si conformatiile lor nefirești vor avea consecințe devastatoare asupra 
populaţiei. 

Marx nu gresea; cu toate că toate aceste progrese tehnologice au 
îmbunătăţit producţia, marja de profit şi inovaţia, ele au întins elasticul societăţii 
europene până la limită. Apariţia trenurilor și a vapoarelor cu aburi în această 
perioadă postrevolutionarà permitea celor ambitiosi si setosi de libertate si de 
progres crearea de noi oportunități cu o uşurinţă neîntâlnită până în acel moment. 
Migratii de toate tipurile erau multiple — din sate către oraşe, între națiuni, din 
Europa către Lumea Nouă. O dată cu aceste migrații au apărut şi consecinţele: 
pierderea identităţii; un dezechilibru total; izolare; familii distruse; pauperitate. 

De fapt, societatea europeană trăia o perioadă de tranziție traumatică, în 
care adevăruri de necontestat până atunci erau combătute și disecate pentru a fi 
înlocuite cu realități necunoscute și tulburătoare. Noi orizonturi erau explorate în 
multe domenii, precum microbiologia, psihanaliza, libertatea individuală, 
administraţia centralizată, transporturile sau realitatea psihotropă. lar artiștii din 
acea perioadă erau prezenţi pentru a fi martori și a face comentarii referitoare la 
acea epocă incredibilă. Mecanizarea, dezumanizarea și absurdul produs de către 
ea, reacții împotriva lumescului, rutinei si a îngrădirii — toate acestea erau 
fenomene menite a induce o anxietate pe care artiştii curentului simbolist o 
transmiteau prin intermediul creaţiilor lor. 

Există, de asemenea, si un paradox în cadrul acestei societăţi capitaliste din 
cea de a treia Republică; indivizii erau încurajați să se îngrijească de propriile lor 
vieţi, însă mari părți ale populaţiei erau sclavii unor fabrici impersonale sau ai 
unor slujbe de producţie în masă care îi vlăguiau de putere, timp, sănătate şi surse. 
Această crudă realitate contradictorie este si expresia reacției curentului simbolist 
împotriva dușmanului principal, Naturalismul. Descrierile brutale și sumbre ale 
realităţii ale reprezentanţilor celui din urmă erau contracarate de tendințele de 
evadare către proiecţii deliberat ireale, paralele și imaginare ale primilor. 


3.8. Bursa 
Rapida dezvoltare a capitalismului și a instrumentelor pe care acesta le 
punea la dispoziţie pentru a produce bunăstare a impersonalizat tranzacţiile, 

a abstractizat conceptele până la limita absurdului si s-a extins până la atingerea 
unor proporţii gargantuesti. Crearea bursei pentru marile companii în plină 
dezvoltare însemna că un individ cu un oarecare buget şi abilitate putea cumpăra 
acțiuni ale unei companii (probabil) profitabile, achiziţie bazată pe considerente 
eminamente pecuniare. Acest nou tip de „investitor” beneficia și de un anumit 
statut, care îi permitea să beneficieze de profiturile companiei respective, fiind în 
același timp protejat de eventuale greșeli manageriale sau datorii pe care aceasta le 
putea suferi. Investitorul nu avea niciodată posibilitatea de a vizita sediul general 
al companiei sau de a interactiona direct cu conducerea acesteia, însă era dispus 
a-şi încredința acesteia banii munciti din greu, în speranţa unor profituri obținute 
fără risc şi cu minimum de efort. Pe scurt, bursa vindea fantasme burghezilor 
leneși. 


consumerism 

Încurajatà de prosperitatea pe care o conferea revolutia industrialà, clasa 
de mijloc devenea din ce în ce mai potentà si simtea nevoia de a manifesta 
ostentativ acest lucru. Mediul rural continua să-şi împuţineze resursele, inteligența 
şi mâna de lucru fiind atrase de promisiunile de prosperitate și condiţiile de viață 
mai bune de la oraş. 

Pe toată durata secolului al XIX-lea, invidia pe care noua burghezie o 
resimțea față de aristocrație a fost în mod evident manifestă, dorinţa de parvenire a 
primilor fiind evidentă. După cum Peter Reitbergen remarcă în lucrarea 
Europe: A Cultural History,! „pe lângă nevoia de lene voluptoasà — care devenise din 
ce în ce mai mult un simbol al unui anume statut si o nevoie psihologică — cultul 
lucrurilor, achiziția de bunuri ostentativ vizibile, rămăsese modul suprem de 
manifestare a unei anume condiţii sociale”2 Si Mecca acestui statut va deveni 
noțiunea de centru comercial (grand magasin): o catedrală a consumerismului 
colosală si strălucitoare care-şi ademenea „credincioșii” prin tărâmul fermecat al 
vitrinelor sale decorate cu măiestrie. Un amestec ingenios de teatru, de lux și de 
reduceri, aceste vitrine păreau să promită trecătorilor tot ceea ce ei își puteau dori: 
o rochie mai frumoasă, un suflet pereche mai drăgăstos, un cerc de prieteni mai 
influent, un statut social mai elevat, o viață mai ușoară, o împlinire. 
Cum atotputernica influență a religiei și a monarhiei slăbise, cetățenii erau acum 
confruntati cu un vid în ceea ce priveşte reperele. Multi își puneau acum această 
nouă întrebare, tulburătoare si înfricoșătoare: „Dacă nimeni altcineva nu-mi va mai 
spune cum să gândesc, când să lucrez si ce să fac, atunci...”? Amăgitorul 
instrument pe care-l reprezenta puterea de cumpărare își îndeplinea datoria. 


1 „Europa: O istorie culturală“. 
2 Peter Reitbergen, Europe: A Cultural History, Routledge, London, 1998, p. 439. 

Magazinul Le Bon Marché a fost inaugurat în anul 1838 si mutat în sediul 
actual, în elegantul arondisment 7 al Parisului, în 1869. Gustave Eiffel, pàrintele 
arhitecturii Belle Époque va contribui la ridicarea clàdirii, completàndu-i structura 
în anul 1879. În romanul din 1883 Au Bonheur des Dames, Émile Zola descrie 
magazinul ca fiind: „La cathédrale du commerce moderne... faite pour un peuple 
de clientes”? 

Magazinul Printemps a avut o istorie asemänätoare. A fost inaugurat în 
anul 1865 în cartierul — pe atunci nedezvoltat, însà promitàtor din punct de vedere 
al potenţialului — Chaussée d'Antin, care avea avantajul de a se găsi în 
proximitatea Gării Saint Lazare, de a avea, în consecință, puterea de a atrage 
mulțimile de călători, toate coroborate cu prețurile imobiliare rezonabile ale acelei 
zone. După ce un incendiu a distrus în mare parte clădirea în 1881, un nou și măreț 
edificiu a fost ridicat sub conducerea arhitectului francez Paul Sedille. Ca și colegul 
său Gustave Eiffel, Sedille a folosit de cele mai noi tehnici de arhitectură la 
reconstruirea acestui templu al comerțului, combinaţiile de sticlă, ciment si metal 
având rezultate remarcabile. 

Expozitiile Universale din 1867 si 1878 au contribuit enorm la consacrarea 
acestor Grands Magasins ca centre de excelență ale culturii, creativității si 
comerțului. Dacă accesul la o aristocrație autentică sau o viață fără de păcat erau 
amândouă iluzorii, recea democraţie a banului era teoretic la îndemâna tuturor. 
Însă acest paradis câștigat amăgitor îi va fi dus pe multi către noi adâncimi ale 
mizeriei, deoarece aceștia se confruntau cu condiții de lucru îngrozitoare, cu 
locuinţe insalubre şi cu o totală izolare în labirinturile urbane pe care le considerau 
„acasă”. Contrastul dintre înstăriți si neînstàriti era resimţit din plin de către artiștii 
locali parizieni, acesta alimentând invidia si ura lor față de burghezie. Acest 
contrast îi va fi influenţat probabil pe simbolisti să cultive o ironie flegmatică si 
protectoare care hrănea dorinţa lor de a distruge noţiuni de stabilitate, cumpàtare 
şi sensibilitate. 


3.10. Evoluţii în filozofie şi psihologie 

Antropologia, psihologia și sociologia, pentru a împrumuta terminologia 
lui Auguste Comte, vor face progrese remarcabile în a doua jumătate a secolului al 
XIX-lea. În același an în care a apărut lucrarea Originea speciilor! a lui Darwin, 
Karl Marx îşi lansa volumul Contribuții la critica economiei politice. Teoria sa, 
referitoare la evoluția societății avea foarte multe puncte comune cu cea a lui 
Darwin despre supraviețuirea celui mai puternic ; adică, societăţile care aveau si își 
dezvoltau capacitatea de producţie înfloreau, în vreme ce acelea cărora acestea le 


1 „La Paradisul Femeilor“. 

2 „Catedrala comertului modern... făcută pentru un popor de clienti”. 

3 Peter Reitbergen, Europe: A Cultural History, ed. cit., p. 477. 

+ Charles Darwin, The Descent of Man, John Murray, London, 1871. 

lipseau, decàdeau. Lucrarea lui Darwin Originea omului si selectia sexualà (1871) 
dezvoltà mai departe aceastà teorie a evolutiei, combàtànd notiunea dogmelor 
Bisericii conform cäreia omul a fost creat dupà chipul lui Dumnezeu.! 
Neîncrederea în dogmele bisericesti, care avuseserà o influentà covârsitoare asupra 
enoriasilor timp de multe secole, era endemicà în cadrul ansamblului de referinte 
doctrinare sociale din cea de a doua jumätate a secolului al XIX-lea. Credinta era 
înlocuità de nevoia de dovezi; dogmele cedau în fata teoremelor. 

Perioada care a urmat Războiului prusac a fost una a posibilităților si a 
potenţialului. Pe durata secolului al XIX-lea, umanitatea evolua de la un stadiu al 
copilăriei, în care Biserica si Statul erau părinţii atotputernici si atotstiutori, către 
un stadiu al adolescenţei, în care individul era (mai mult sau mai putin) instruit si 
pregătit să navigheze pe cursul propriei sale vieţi. Înarmat cu dovezi științifice 
indiscutabile, accesul la bani — si la tot ceea ce aceștia îi puteau oferi prin 
intermediul industriei sau al posibilităţilor antreprenoriale, individul era acum 
direct responsabil pentru propriul său succes sau bunăstare. Însă o libertate mai 
mare presupune responsabilități si riscuri crescute, astfel pentru fiecare nou- 
parvenit în burghezie, alţii cedau si cădeau în această nouă și nemiloasă luptă 
aferentă doctrinei supravieţuirii celui mai puternic. 

Martori la această abdicare de la magic si credință, simbolistii s-au alăturat 
altor mișcări care căutau să evadeze din cotidian, precum futuriștii sau noul gen de 
literatură pentru tineri, într-un efort de regăsire a unei vieţi spirituale în himerele 
fanteziei. Fie prin intermediul unei lucrări precum 20000 de leghe sub mări a lui Jules 
Verne sau al cadrului mitologic al operelor lui Wagner, publicul simţea nevoia de a 
scăpa de agorafobia provocată de știința într-o continuă evoluţie sau de controlul 
apăsător care îi domina cotidianul. 


3.11. Descoperirile ştiinţifice 

A doua jumătate a secolului al XIX-lea a fost foarte bogată în ceea ce 
priveşte progresele făcute în ştiinţă, acestea conducând la îmbunătățiri 
semnificative întru explorarea mediului și prin aplicarea lor, ele vor fi ameliorat și 
viețile oamenilor. Anestezia începuse să fie folosită în sălile de operație, în vreme 
ce unele boli endemice, precum variola, începuseră a fi controlate.? Au fost făcute 
mai multe descoperiri cu ajutorul microscopului: Remak a descoperit diviziunea 
celulelor în 1852; teoria despre ereditate a lui Mendel a fost publicată în 1865; Koch 
a descoperit bacteria care provoacă tuberculoza în 18823. Alte descoperiri aveau 
relevanță în ceea ce priveşte lumea imperceptibilä, precum undele 


1 Charles Darwin, On The Origin of Species by Means of Natural Selection, or Preservation of Favoured Races 
în the Struggle for Life, John Murray, London, 1859. 

2 Raymond Betts, „Chapter Four: The Age of Power”, Europe In Retrospect: A Brief History of the Past Two 
Hundred Years, D C Heath & Co, 1979, p. 4. 

3 Peter Reitbergen, Europe: A Cultural History, ed. cit., p. 473. 

electromagnetice (publicaţia lui Herz din 1888), razele X (Röntgen le va produce si 
valorifica în anul 1895) si electricitatea, ale càror consecinte importante sunt mult 
prea numeroase pentru a fi enumerate aici. 


3.12. Industrie si arhitecturà 

Conceptul de Expozitie Universalà s-a concretizat în anul 1851 (Expozitia 
Internationalà de la Londra),! elemente exotice din cele patru colturi ale lumii fiind 
prezentate în metropola occidentalà. Prima editie a fost tinutà în nou-construitul 
Crystal Palace, clàdire care era prin ea însàsi un exemplu de modernitate în ceea ce 
priveste tehnica de constructie si designul. O datà în plus, progresele industriale se 
îmbinau cu designul pentru a revoluţiona artele; deoarece odată cu revoluția 
industrială s-a produs si înlocuirea fontei cu oţelul, un aliaj care oferea noi si 
superioare posibilități în ceea ce privește flexibilitatea şi rezistenţa, la un pret 
interesant. Această înlocuire, coroborată cu o nouă tehnică de producere în masă a 
sticlei de geam, a creat posibilitatea elaborării unei arhitectonici noi si eterice, care 
părea a pluti în aer, legătura cu fundaţia fiind făcută doar prin mijlocirea unor 
elemente foarte discrete din metal. Ceea ce a rezultat a fost apariţia unor minunate 
catedrale de inventivitate şi de lumină, ridicate prin mai toate capitalele europene 
dezvoltate. 

În cei 30 de ani care au urmat după Războiul Franco-Prusac, Parisul a 
devenit un model de modernitate în ceea ce priveşte construcțiile. Printre noile 
edificii pariziene cele mai reuşite, pe lângă Turnul Eiffel, se mai regäseau si 
Galeriile Lafayette, Grand Palais (1897-1900), Gare de Lyon (1855 şi 1900), Gare du 
Nord (1846, 1861), Gare d'Austerlitz (1842, 1867, 1872).2 În timpul pregătirilor 
pentru propria sa Expoziţie Universală, Parisul i-a cerut lui Gustave Eiffel să 
conceapă cel mai înalt edificiu din lumea occidentală. Ceea ce a rezultat a fost 
inimitabilul Turn Eiffel, edificiul futurist si extraordinar care încă se avântă către 
cer cu structura sa de grinzi cu zăbrele. Această estetică paradoxală ce rezultă din 
îmbinarea de elemente de forță si fragilitate, din dorința de imponderabilitate 
contară limitelor care sunt impuse structurilor concepute de către om şi din 
amestecul de elemente contrarii pentru a descoperi noi armonii, vor reflecta în 
mod surprinzător si caracteristicile estetice ale altui faimos arhitect francez — 
Claude Debussy. 


1 Raymond Betts, „Chapter Four: The Age of Power”, op. cit., p. 67. 
2 www .paris.info.com/transports 

3.13. Alte invenții ce au schimbat viața oamenilor 
Invenţia telefonului în Europa si în Statele Unite va micșora distanțele 
dintre oamenii care doreau să interacționeze. De la modelul de telefon denumit 

Bell's Centennial din 1876 şi primul model de telefon comercial lansat cu un an mai 
târziu, acest instrument de comunicaţie va suferi multiple transformări si 
îmbunătățiri în perioada următoarelor decenii. La începutul secolului al XX-lea, 
modele de birou sau murale își vor găsi locul în spaţiul public, în birouri sau în 
casele oamenilor înstàriti.! 

Inventată încă din anul 1820, tehnica fotografică a progresat si a fost 
popularizată în mod constant. Inventarea de către George Eastman, în anul 1880, a 
noului tip de hârtie fotografică si a peliculei fotosensibile (roll film) va face în asa fel 
încât imaginile fixate să fie mai ușor de transportat și mai accesibile tuturor. 
Portretele de familie sau ale celor dragi erau foarte populare la sfârşitul secolului al 
XIX-lea, iar în epoca victoriană vor fi fost făcute încercări de a păstra memoria celor 
trecuţi în neființă prin fotografierea celor morti împreună cu cei vii, „în familie”. 

Fonograful patentat al lui Edison din 1877 înseamnă crearea unei masinàrii 
care permitea sunetului unei orchestre întregi să fie conservat pe un cilindru pe 
care ascultătorul îl putea ține în mână. Radioul lui Tesla si al lui Marconi va reuși 
prima transmisie transatlantică în anul 1901. 


3.14. O scurtă concluzie 

Am vizitat, ca într-o expoziţie retrospectivă, numeroasele idei si initiative, 
gânduri si fapte, invenţii si inovaţii ce au invadat literalmente viaţa oamenilor, 
îndeosebi a orășenilor, în zorii şi în primele etape ale revoluţiei industriale 
victorioase. Nu doar modul de viaţă, valorile, nevoile, telurile și idealurile s-au 
transformat drastic; gândirea economică, socială, filosofică şi artistică au înregistrat 
la rândul lor toate aceste schimbări de paradigmă. Însă, pe lângă avantajele 
evidente pe care progresele tehnologice, știința, mobilitatea si noul mediu urban cu 
sofisticata sa dezvoltare le ofereau oamenilor, mai exista un element care a 
contribuit la formarea spiritului simbolist. 

Descoperirea şi mânuirea unor elemente care existau în natură, dar erau 
totuși inaccesibile simţurilor omului, va permite contemplarea unui univers 
paralel, în care organisme doar pe jumătate vii puteau să ucidă, unde energetice 
invizibile să vindece și particule subatomice să deplaseze trenuri ori să creeze stele 
artificiale în oraşe. Telefonul permitea ca voci-fantomă să ajungă instantaneu la 
urechea ascultătorului; fotografia anihila timpul prin capturarea unor imagini 
pentru eternitate. Definiţia experienţei umane depășea acum limitele simţurilor și 
ale timpului perceptibil. Aceste descoperiri și inovaţii erau dovezi materiale ale 
unei noi definiţii ce trebuia dată realităţii, revelând o instabilitate inerentă în ceea 
ce oamenii acceptaseră până nu de mult ca fiind concret. lar Simbolismul oferea 
expresiei artistice tocmai această minunată cale. 


1 AT+T, “The Telephone Story”, produced by Western Electric. 

